Farhod Mirsalimboyev. Farhod Muhammadjonovich Mirsalimbayev (1972-yil 15-oktyabr) – qozogʻistonlik va oʻzbekistonlik sobiq professional futbolchi, himoyachi pozitsiyasida oʻynagan. Taraz klubi yoshlar jamoasi murabbiyi. Futbolchilik faoliyati. Farhod faoliyati davomida Qozogʻistonning „Taraz“, „Esil-Bogatır“, „Vostok“, „Ekibastuz-1979“, Oʻzbekistonning „Doʻstlik“, „Metallurg“ klublarida toʻp surgan. Qozogʻiston va Oʻzbekiston Oliy ligalarida chempion boʻlgan. Shuningdek ikki davlatda ham mamlakat kubogi sohibi boʻlgan. 1995-yilda Qozogʻiston terma jamoasi tarkibida ikkita oʻyinda ishtirok etgan. Dastlab 27-dekabr kuni Quvayt terma jamoasiga qarshi oʻrtoqlik oʻyinining 60-daqiqasida maydonga tushgan. Ikki kundan keyin, 29-dekabrda Farhod Saudiya Arabistoniga qarshi oʻrtoqlik oʻyinida boshlangʻich tarkibda maydonga tushgan va ikkinchi boʻlim avvalida almashtirilgan. Bu uchrashuvda Qozogʻiston terma jamoasi Saudiya Arabistoniga 0:3 hisobida magʻlub boʻlgan. Murabbiylik faoliyati. 2006-yilgi mavsum soʻngida faoliyatini yakunlaganidan soʻng Taraz klubi murabbiylar shtabiga jalb etilgan. Taraz klubidagi faoliyati davomida jamoaning futbol maktabida murabbiy ishlagan. 2019—2020, 2022-yillarda „Taraz-U21“ klubiga murabbiy etib tayinlangan.